**Bjelovarsko-bilogorska županija,** OIB: 12928625880, zastupana po županu Marku Marušiću, dipl. oec., Bjelovar, dr. Ante Starčevića 8, kao davatelj subvencije (u daljnjem tekstu: davatelj subvencije),

i

**\_\_\_\_\_\_\_\_\_\_\_\_\_\_\_\_\_\_**, OIB: \_\_\_\_\_\_\_\_\_\_\_\_\_**,**  \_\_\_\_\_\_\_\_\_\_\_, kao korisnik subvencije (u daljnjem tekstu: korisnik subvencije),

zaključili su sljedeći

U G O V O R O S U B V E N C I J I

**KAMATA NA STAMBENI KREDIT**

**ZA MLADE OSOBE/ZA MLADE OBITELJI**

**Članak 1.**

Bjelovarsko-bilogorska županija kao davatelj subvencije daje, a \_\_\_\_\_\_\_\_\_ kao korisnik subvencije, prima subvenciju za plaćanje kamata na stambeni kredit koji je odobren korisniku subvencije.

**Članak 2.**

Ugovaratelji suglasno utvrđuju:

* da je župan Bjelovarsko-bilogorske županije objavio Javni poziv za dodjelu subvencija za poticanje rješavanja stambenog pitanja mladih i mladih obitelji na području Bjelovarsko-bilogorske županije, KLASA: 551-01/24-01/03, URBROJ: 2103-17-24-2 od 18. listopada 2024. godine,
* da je župan Bjelovarsko-bilogorske županije donio Odluku za dodjelu subvencija obuhvaćenih navedenim Javnim pozivom temeljem prijedloga Povjerenstva za dodjelu subvencija po pristiglim prijavama.

**Članak 3.**

Nadalje, ugovaratelji suglasno utvrđuju:

* da je korisnik subvencije podnio zahtjev za dodjelu subvencija za poticanje rješavanja stambenog pitanja mlade osobe na području Bjelovarsko-bilogorske županije uz koji je priložen Ugovor o kreditu i njegova potpisana Izjava da nije vlasnik nekretnine za stanovanje na području Bjelovarsko-bilogorske županije, te Plan otplate kredita (PRIMJENJIVO ZA MLADE OSOBE);
* da je korisnik subvencije podnio zahtjev za dodjelu subvencija za poticanje rješavanja stambenog pitanja mlade obitelji na području Bjelovarsko-bilogorske županije uz koji je priložen Ugovor o kreditu i potpisana Izjava da podnositelj zahtjeva i članovi mlade obitelji nemaju u vlasništvu neku drugu nekretninu za stanovanje na području Bjelovarsko-bilogorske županije, te Plan otplate kredita (PRIMJENJIVO ZA MLADE OBITELJI);
* da je korisnik subvencije, korisnik stambenog kredita broj: \_\_\_\_\_\_\_\_\_ od \_\_\_\_\_\_\_\_\_, odobrenog u \_\_\_\_\_\_\_\_\_ banci d.d., dana \_\_\_\_\_\_\_\_\_ godine, radi kupnje/izgradnje/dogradnje/uređenja nekretnine (kuća/stan), koja se nalazi u \_\_\_\_\_\_\_\_\_\_\_, upisane u Zk. ul. \_\_\_\_\_\_\_, k.o. \_\_\_\_\_\_\_, a koja se sastoji od \_\_\_\_\_\_\_\_\_\_;

* da korisnik subvencije nije navršio 35 godina života.

**Članak 4.**

Odobrena subvencija iznosi 70% mjesečnog iznosa kamate na stambeni kredit, a najviše do 1.000,00 eura neto godišnje (PRIMJENJIVO ZA MLADE OSOBE).

Odobrena subvencija iznosi 100% mjesečnog iznosa kamate na stambeni kredit, a najviše do 1.500,00 eura neto godišnje (PRIMJENJIVO ZA MLADE OBITELJI).

Kada korisnik subvencije u jednoj kalendarskoj godini primi iznos subvencije od 1.000,00 eura (PRIMJENJIVO ZA MLADE OSOBE) / 1.500,00 eura (PRIMJENJIVO ZA MLADE OBITELJI) prestaju plaćanja subvencije kamate za tu kalendarsku godinu.

**Članak 5.**

Subvencija na kamatu za stambeni kredit, odobrava se korisniku subvencije temeljem osiguranih sredstava u Proračunu Bjelovarsko-bilogorske županije, time da njezino plaćanje po ovom ugovoru započinje danom kada se korisnik subvencije javio na Javni poziv.

Subvencionirani iznos kamata na stambeni kredit, davatelj subvencije će za proračunsko razdoblje uplaćivati u mjesečnim obrocima temeljem plana otplate kredita i to na račun korisnika subvencije, IBAN \_\_\_\_\_\_\_\_\_\_\_\_\_\_\_\_\_\_\_.

Korisnik subvencije dužan je dostavljati davatelju subvencije polugodišnju potvrdu poslovne banke o urednom plaćanju kredita.

Korisnik subvencije dužan je najmanje jednom godišnje dostavljati davatelju subvencije potvrdu o prebivalištu, a u slučaju zahtjeva davatelja subvencije i češće.

**Članak 6.**

Ugovaratelji suglasno ugovaraju da je subvencija isplaćena temeljem ovog Ugovora bespovratna, ali samo uz uvjet da je korisnik subvencije za vrijeme plaćanja subvencioniranog iznosa kamata bio mlađi od 35 godina, te da je ispunjavao ostale uvjete iz Javnog poziva i uredno izvršavao svoje obveze po stambenom kreditu prema poslovnoj banci.

Korisnik subvencije dužan je davatelju subvencije za svako proračunsko razdoblje dostaviti sve promjene u odnosu na uvjete iz Javnog poziva i to u roku od 15 dana od nastale promjene, a također u istom roku je dužan obavijestiti i o svakoj promjeni vezanoj za stambeni kredit čija se kamata subvencionira.

**Članak 7.**

U slučaju da korisnik subvencije navrši 35 godina života ili mu bude otkazan Ugovor o kreditu od strane poslovne banke, te u slučaju da dođe do ispunjenja ugovora o kreditu, ovaj Ugovor smatra se raskinutim.

Korisnik subvencije obvezuje se vratiti davatelju subvencije sve neto iznose plaćene kamate za razdoblje u kojemu je korisnik subvencije prestao ispunjavati uvjete iz Javnog poziva iz članka 2. ovog Ugovora, odnosno za razdoblje u kojemu je korisnik subvencije prestao plaćati dužne obroke po stambenom kreditu, a nije o tome na vrijeme obavijestio davatelja subvencije ili ako je subvencija dodijeljena na temelju neistinitih podataka.

Raskid ugovora nastupa i u slučaju kada za proračunsku godinu nisu osigurana financijska sredstva te u slučaju raspisivanja novog Javnog poziva za dodjelu subvencija za poticanje rješavanja stambenog pitanja mladih i mladih obitelji na području Bjelovarsko-bilogorske županije s uvjetima i/ili iznosom subvencije kamate različitim od Javnog poziva iz članka 2. ovog Ugovora, a o istom će davatelj subvencije pisanim putem obavijestiti korisnika subvencije.

**Članak 8.**

Za slučaj spora koji eventualno proistekne iz ovog Ugovora, ugovara se mjesna nadležnost stvarno nadležnog suda u Bjelovaru.

**Članak 9.**

Ugovor je sastavljen u dva (2) istovjetna primjerka, od čega jedan (1) primjerak zadržava davatelj subvencije, a jedan (1) korisnik subvencije te ga u znak prihvaćanja prava i obveza ugovorne strane vlastoručno potpisuju.

Ugovor stupa na snagu danom zadnjeg potpisa.

KLASA: 551-01/24-01/03

URBROJ: \_\_\_\_\_\_\_\_\_\_\_

Bjelovar, \_\_\_\_\_\_\_\_\_\_\_\_

**Davatelj subvencije: Korisnik subvencije:**

**Bjelovarsko-bilogorska županija**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

**zastupana po županu (ime i prezime)**

**Marku Marušiću, dipl. oec.**